Аԥснытәи абылтәы еилахәыра аиҳабы абылтәыҭаҭәарҭақәа рҿы аҭагылазаашьа далацәажәеит
© Sputnik / Томас ТхайцукТопливный пистолет
© Sputnik / Томас Тхайцук
Ари амчыбжь азы Аԥсны абылтәыҭаҭәарҭақәа рҿы еилаҩеиласроуп.
АҞӘА, нанҳәа 18 - Sputnik. Абылтәы заанаҵы аахәара аҭахны иҟаӡам иҳәеит аҳәынҭеилахәыра "Аԥснытәи аҳәынҭқарратә былтәы еилахәыра" адиректор хада Рамаз Џьопуа.
Џьопуа иажәақәа рыла, аилахәыра ареспубликахь абылтәы аанагоит уаанӡатәи арежим ала - 1000 - 1500 тонна мызкы азы. Уажәы абылтәы ыҟоуп аилахәыра абылтәыҭаҭәарҭақәа 20 рҟны.
Аилахәыра анапхгара аҭагылазаашьа аамҭалатәуп ҳәа азырҳәеит, мзызс иазыҟоу Урыстәыла аладатәи акалҭ аҿы аихамҩақәа ахьҭәу ауп. Аилахәыра адыррала, амчыбжь аҩнуҵҟа аҭагылазаашьа шьақәтәоит.
Убри аан абылтәыҭаҭәарҭақәа рҿы ариабжьарак еилаҩеиласроуп.